บอร์ด CIMBT ตั้ง “อดิศร เสริมชัยวงศ์” นั่งกรรมการผู้จัดการใหญ่-ประธานเจ้าหน้าที่บริหาร
บอร์ด CIMBT ตั้ง "อดิศร เสริมชัยวงศ์" นั่งกรรมการผู้จัดการใหญ่และประธานเจ้าหน้าที่บริหาร แทน "กิตติพันธ์ อนุตรโสตถิ" ครบวาระ มีผล 19 ต.ค.นี้
บอร์ด CIMBT ตั้ง "อดิศร เสริมชัยวงศ์" นั่งกรรมการผู้จัดการใหญ่และประธานเจ้าหน้าที่บริหาร แทน "กิตติพันธ์ อนุตรโสตถิ" ครบวาระ มีผล 19 ต.ค.นี้
21 ต.ค. 2562

ธนาคารซีไอเอ็มบี ไทย จำกัด (มหาชน) หรือ CIMBT ระบุว่า ตามที่นายกิตติพันธ์ อนุตรโสตถิ ได้ครบวาระการดำรงตำแหน่งกรรมการผู้จัดการใหญ่และประธานเจ้าหน้าที่บริหารในวันที่ 18 ตุลาคม 2562 นั้น  ที่ประชุมคณะกรรมการธนาคาร ครั้งที่ 8/2562 เมื่อวันที่ 28 สิงหาคม 2562 ได้มีมติอนุมัติแต่งตั้ง นายอดิศร เสริมชัยวงศ์ รักษาการกรรมการผู้จัดการใหญ่และประธานเจ้าหน้าที่บริหาร ดำรงตำแหน่งกรรมการผู้จัดการใหญ่และประธานเจ้าหน้าที่บริหาร (ไม่รวมถึงตำแหน่งกรรมการ) แทนนายกิตติพันธ์ อนุตรโสตถิ
โดยธนาคารได้ยื่นขอความเห็นชอบการแต่งตั้งนายอดิศร เสริมชัยวงศ์ ตามข้อกำหนดที่เกี่ยวข้องไปยังธนาคารแห่งประเทศไทย (ธปท.) และ ธปท.ได้อนุมัติตามที่ธนาคารยื่นเรื่องขอ โดยให้มีผลตั้งแต่วันที่ 19 ตุลาคม 2562 เป็นต้นไป